en en et en en en en en en en gu gu gu gu gu gu en en en gu en gu en gu en en gu en gu en en gu en en gu en gu en gu en en en gu en gu en gu en gu en gu en gu en gu en en en gu en gu en gu en ru en gu es es en tr en en gu en gu gu gu gu gu en en fa it en en gu en en de en en gu gu gu gu gu en en en sw en es en
Writers on Saarthak Prakashan | Saarthak Prakashan
કેમિકલ એન્જિનિયર તરીકે આશરે અઢી દાયકા આઇ.પી.સી.એલ.માં કામ કર્યા પછી સ્વૈચ્છિક નિવૃત્તિ લઇને પૂર્ણ સમય લેખનમાં ઝંપલાવનાર બીરેન કોઠારી જીવનચરિત્રો, દસ્તાવેજીકરણ, અનુવાદ અને સંપાદનની કામગીરીના ક્ષેત્રે આગવી પ્રતિષ્ઠા અને ખ્યાતિ ધરાવે છે. રજનીકુમાર પંડ્યા સાથે મળીને અને સ્વતંત્રપણે તેમણે લખેલાં જીવનચરિત્રો અને સશોધન પુસ્તકો આ ક્ષેત્રમાં તેમની સૂઝ, ક્ષમતા અને પકડનાં ઉત્તમ ઉદાહરણ છે.
ગુજરાતી પત્રકારત્વમાં બે દાયકાથી વધુનો અનુભવ ધરાવતા દીપક સોલિયા ‘દિવ્ય ભાસ્કર’માં ’અંતર્યાત્રા’, ’સો વાતની એક વાત’ તથા અત્યારે ’કળશ’ પૂર્તિમાં આવતી ’ક્લાસિક’ કોલમથી વધુ જાણીતા છે. વિશ્વસાહિત્યના અભ્યાસી હોવા છતાં તે અઘરામાં અઘરી વાતને એકદમ સરળતાથી, સોંસરવી રીતે રજૂ કરી શકે છે.
ઓફશોર એન્જિનિયરિંગની ધીકતી કારકિર્દી છોડીને લેખનની મનગમતી કારકિર્દી અપનાવનાર ધૈવત ત્રિવેદી ’ગુજરાત સમાચાર’માં રોજિંદી કટાર ’ન્યૂઝ ફોકસ’ અને ’શતદલ’માં ’અલ્પવિરામ’ કોલમ સહિતની અનેકવિધ જવાબદારી સંભાળે છે.  ’લાઇટહાઉસ’ અને અત્યારે ગુજરાત સમાચારની ’રવિપૂ્ર્તિ’માં ચાલતી ’સમરહિલ’ જેવી નવલકથાઓ ઉપરાંત તેમની અગાઉની કોલમ ’વિસ્મય’ અને ’વિવર્તન’ બેહદ લોકપ્રિય બની હતી.
છ દાયકા જેટલી લાંબી ફિલ્મ કારકિર્દી ધરાવતા સુરતના કૃષ્ણકાંત ભૂખણવાળા (કેકે) હિંદી અને ગુજરાતી ફિલ્મઉદ્યોગના અનેક પ્રવાહોના સક્રિય પાત્ર અને સાક્ષી રહ્યા છે. ચરિત્ર અભિનેતા અને દિગ્દર્શક તરીકે દીર્ઘ છતાં બેદાગ કારકિર્દી ધરાવતા કેકેસાહેબની અભિવ્યક્તિમાં તેમના વ્યક્તિત્વની શાલીનતા છલકાય છે. ’ગુઝરા હુઆ ઝમાના’ તેમણે લખેલું એકમાત્ર પુસ્તક છે.
જન્મતારીખ 15 -09- 1922
સરનામું : ૪૦૧, દેવદર્શન એપાર્ટમેન્‍ટ, સીટીલાઈટ એરીયા, પારલે પોઈન્ટ, સુરત-395007 (R) 0261-2259309
ગુજરાતી અખબારોમાં ’ફિલમની ચિલમ’ અને ’ટાઇમ પ્લીઝ’ દ્વારા ફિલ્મ- ટીવીની કોલમને નવું પરિમાણ આપનારા સલિલ દલાલ ત્રણ દાયકાથી પણ વધુ સમયથી કટારલેખનમાં સક્રિય છે. હાલમાં તે સપરિવાર કેનેડા રહે છે. શૈલીની રસાળતામાં સહજતાથી પરોવાયેલી અનેકવિધ વિગતો અને રસાળ-પ્રવાહી લેખન સલિલભાઈના લખાણની આકર્ષક વિલક્ષણતા છે.
1995થી પત્રકારત્વ-લેખનમાં સક્રિય ઉર્વીશ કોઠારી ’ગુજરાત સમાચાર’ માં અઠવાડિયામાં ત્રણ સાવ જુદા પ્રકારોની કોલમ લખે છેઃ રવિપૂર્તિમાં  ’નવાજૂની’, ’શતદલ’માં ’બોલ્યુંચાલ્યું માફ’ અને મંગળવારના તંત્રીપાને  ’દૃષ્ટિકોણ’. ગંભીર વિષયોની તલસ્પર્શી રજૂઆત જેટલી જ સહજતાથી તે હાસ્યલેખન પણ કરે છે. જૂનું ફિલ્મસંગીત, કાર્ટૂનકળા, ટેકનોલોજી ઉપરાંત સામાજિક નિસબતના અનેક વિષયો તેમને પોતીકા લાગે છે.
સાર્થક જલસો – ૪
સાર્થક જલસો-૩ વિશે ’અકીલા’ : શબ્દોના છપ્પન ભોગની મોજ
સાગર મુવિટોન : પ્રબળ પુરૂષાર્થ અને સઘન સંશોધનનું સર્જન (અજિત પોપટ – ગુજરાત સમાચાર)
કલાધર કૃષ્ણકાંત : (રજનીકુમાર પંડ્યા – જન્મભૂમિ પ્રવાસી)
મને સાંભરે રે… (શિશિર રામાવત- ચિત્રલેખા )
સાગર મુવિટોન : અમદાવાદમાં વિમોચન (વિડીયો)
Subscribe to our Newsletter
I agree to my submitted data being stored and used to receive newsletters
સાર્થક પ્રકાશન ગુજરાતી લેખન-પત્રકારત્વ ક્ષેત્રે આગવી મુદ્રા ધરાવતા ત્રણ મિત્રો દીપક સોલિયા, ઉર્વીશ કોઠારી અને ધૈવત ત્રિવેદીની સહિયારી વ્યાવસાયિક પ્રકાશન સંસ્થા છે. સારા વાચનની ભૂખ સંતોષવી અને સુરુચિ પોષવી- ઘડવી એ સાર્થક પ્રકાશનનો મુખ્ય આશય છે.
Saarthak Prakshan is a publication initiative by reputed Gujarati writers-columnists Dipak Soliya, Urvish Kothari & Dhaivat Trivedi. It aims to publish quality books in Gujarati and in English too.
Follow us on Facebook
Hit Counter provided by orange county divorce attorney
૩, રામવન, નિર્માણ હાઇસ્કૂલ પાસે,
3, Ramvan, Nr. Nirman High School,
© Copyright 2014 - Saarthak Prakashan. Website Developed by The Golden Bird